Document ID: 32005D0445

ODLOČBA KOMISIJE
z dne 13. junija 2005
o dovoljenju Belgiji, da izvede samo dve raziskovanji o prašičih na leto
(notificirano pod dokumentarno številko K(2005) 1747)
(Besedili v francoskem in nizozemskem jeziku sta edini verodostojni)
(Besedilo velja za EGP)
(2005/445/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 93/23/EGS z dne 1. junija 1993 o statističnih raziskovanjih, ki se izvajajo v prašičereji (1), in zlasti člena 1(2), 1(3) in 1(4) Direktive,
ob upoštevanju naslednjega:
(1)
V skladu z Direktivo 93/23/EGS lahko Komisija dovoli državam članicam, da zmanjšajo število raziskovanj o prašičih na dve na leto in/ali da uporabijo upravne vire informacij namesto raziskav o staležu, če izpolnjujejo obveznosti navedene direktive.
(2)
Z Odločbo Komisije 2002/442/ES (2) je Belgija že pridobila dovoljenje za tri leta.
(3)
S pismom z dne 7. decembra 2004 je Belgija vložila zahtevo o podaljšanju dovoljenja, pridobljenega z Odločbo 2002/442/ES; hkrati je predložila poročilo, ki ga zahteva ta odločba.
(4)
Belgija je predložila metodološko dokumentacijo, ki v skladu z Direktivo 93/23/EGS zagotavlja ohranjanje kakovosti napovedi proizvodnje.
(5)
Belgiji se zato dovoli, da izvede samo dve raziskovanji na leto, v razmaku šestih mesecev, tj. meseca maja/junija in novembra/decembra, in da uporabi upravne vire informacij sistema SANITEL.
(6)
Ta odločba je v skladu z mnenjem Stalnega odbora za kmetijsko statistiko, ustanovljenega s Sklepom Sveta 72/279/EGS (3) -
SPREJELA NASLEDNJO ODLOČBO:
Člen 1
Belgiji se dovoli, da izvede samo dve raziskovanji na leto, v razmaku šestih mesecev, tj. meseca maja/junija in novembra/decembra.
Člen 2
Belgiji se dovoli, da uporabi upravne informacije sistema SANITEL za izračunavanje napovedi bruto domače proizvodnje. Vendar pa bo Belgija zagotavljala ohranjanje kakovosti napovedi bruto domače proizvodnje (BDP), in sicer s primerjavo napovedi BDP in dejanskega BDP in po potrebi s prilagoditvijo svoje metode izračunavanja napovedi.
Člen 3
Ta odločba je naslovljena na Kraljevino Belgijo.
V Bruslju, 13. junija 2005

Labels: 18
6